Smørrebrødsjomfru
Smørrebrødsjomfru (eller: kold jomfru) er stillingsbetegnelsen for en person i catering- og hotelbranchen, der er uddannet til at fremstille højt belagt smørrebrød og stå for kolde retter og buffeter. I denne sammenhæng refererer udtrykket koldt køkken ikke til rå og ubehandlet mad, men til mad tilberedt uden opvarmning.

Opgaver og jobprofil 
En smørrebrødsjomfrus opgaver omfatter tilberedning og servering af kolde retter såsom smørrebrød, salater, aspic, mayonnaise, kolde saucer, kolde forretter, sammensætning af kolde platter og kolde buffeter. De kan også omfatte indkøb af ingredienserne ligesom forestået af en kold kok.

Smørrebrødsjomfruen er gerne en ældre, erfaren medarbejder, der med sin uddannelse leder arbejdet i køkkenet. Hun udfører sine opgaver både planmæssigt som led i det almindelige gastronomiske forløb, for eksempel som led i forberedelserne til stående receptioner, hvor der serveres pindemadder eller finger food, og nogle gange uden for almindelig åbningstid, når man på et hotel vil tilgodese gæsterne, mens det varme køkken har lukket.

Jobbeskrivelser for smørrebrødsjomfruer findes hovedsageligt i europæisk madkultur og er ukendt i andre kulturelle områder såsom Afrika eller Asien.

Beslægtede erhvervsbetegnelser er: smørrebrødsassistent, smørrebrødschef, smørrebrødsdame og smørrebrødsmedhjælper.

Organisering 
Smørrebrødsjomfruer til søs har været organiseret i Dansk Sø-Restaurations Forening indtil 2010. Andre muligheder, der stadig findes, er Det Faglige Hus, 3F, Frie, Ase og min A-kasse.

Kendte smørrebrødsjomfruer 
 Ida Davidsen
 Lilli Andersen

Litteratur 
 Ursula Simgen-Buch (udg.): Die Kaltmamsell und der Koch. Eine Liebe in 80 Feldpostbriefen. Ein historischer Erlebnisbericht. Dreieich 2017, .
 Koge- & Smørrebrødsjomfruernes Fagforening: Jubilæumsblad 1932-1957.
 Den danske køkkenbrigade - Det faglærte køkkenpersonales historie 1913-1990 v/ Niels Finn Christiansen. .

Referencer 

Kokke 
Restauranter